מאור שוויצר

מאור שוויצר ברדוגו (נולד ב-3 בספטמבר 1989) הוא שחקן קולנוע, טלוויזיה ותיאטרון ישראלי. שווייצר נולד, גדל והתחנך בירושלים. בן לאב ממוצא אשכנזי ומרוקאי ואם ממוצא כורדי ומרוקאי. הוא שוחרר משירות בצה"ל מסיבות רפואיות, והחל ללמוד משחק. בשנים 2008–2011 למד משחק בבית הספר למשחק "הדרך" בהנהלת רותי דייכס ואייל כהן. בשנת 2011 לוהק לתפקיד טלוויזיוני ראשון: תפקיד-משנה בסדרת הדרמה "2.3 בשבוע", ששודרה בערוץ 10. ב-2012 השתתף בעונה השלישית של הסדרה "חצויה", ששודרה בערוץ הילדים וב"חצויה - הדבר האמיתי", בה גילם את דמותו של רובי. באותה שנה לוהק לסדרת הדרמה "אופוריה" ששודרה ב-HOT3. בין השנים 2012–2013 השתתף בעונה השנייה והשלישית של הסדרה "גאליס", ששודרה בערוץ הילדים, ובה גילם את דמותו של אלכס שמואלוב. במקביל להופעותיו הטלוויזיוניות השתתף שוויצר ב-2012 גם בהצגת הפרינג' "אדיפלית", שביים ג'ייסון דנינו-הולט ושיחק במחזה "הו הא מי זה בא", בבימויה של נועה ברקאי, שהוצג בפסטיבל תיאטרון קצר. הוא שיחק גם בסרט הקצר "רסן", שהשתתף בפסטיבל קאן". ב-2013 גילם את דמותו של רואי בסדרה הקומית "פרופיל 64", ששודרה בערוץ 10. באותה שנה שיחק במחזה "שלושת המוסקטרים", וכן הופיע בסדרה "איש חשוב מאוד", בתפקיד עצמו. בסדרה "שטיסל" שיחק את אידלמן, חבר של קיווע שטיסל. בשנת 2014 השתתף בתוכנית המציאות "הצילו! אני לא יודע לבשל", ששודרה בשידורי קשת של ערוץ 2. בסדרה "עמוק במים", ששודרה בערוץ הראשון, גילם את דורון, אחיו התאום של בועז (אלון סנדלר). בקיץ 2014 הצטלם לסרט "Land of the Little People". במהלך שנת 2015 שיחק בדרמה הקומית בערוץ 2 של קשת "שחקן זר" בתור אדיר מיוחס. כן שיחק בסרטו של שי כנות "איביזה". הוא הצטלם לסדרה קומית חדשה ב-YES הנקראת "להרוג את הסבתא", בתפקיד יאיר החייל, בנו של שאול, והצטלם לסרט "עמק", בבימויה של סופי ארטוס, בתפקיד אבי. כן הופיע באותה שנה בסרט "ירח בבית 12". במהלך שנת 2016 חזר לשחק בפרק האחרון של העונה השביעית של הסדרה "גאליס". באפריל אותה שנה החל להצטלם "פולמון", אשר עלתה לשידור ב-HOT בידור ישראלי בפברואר 2017. ב-2018 החל לשחק בסדרה "יש לה את זה" בקשת 12, בתפקיד בן זוגה של נטלי (ניב סולטן). באותה שנה שיחק בסרטו של יהונתן אינדורסקי "דרייבר". בשנת 2019 שיחק בסדרה "בת אל הבתולה" בתפקיד מנהל המלון גברי, ובסדרה "פאנץ'" בתור בנו של חמי. באותה השנה השתתף בפרסומת לחטיף "במבה". בשנת 2020 הופיע בסדרה "שעת נעילה" בכיכובם של אביב אלוש ועופר חיון, בדמותו של מלאכי ברדוגו. באותה שנה לוהק לסרט "בחורים טובים", העוסק במוסד השידוכין בעולם החרדי. באותה שנה הופיע בסרט הטלוויזיה "אנחנו המהפכה" לצד עוז זהבי ואגם רודברג בתור מייקל. ב-2021 החל לשחק בסדרה "השוטרים" בקשת 12, בכיכובם של צחי הלוי, שני כהן ואחרים. השתתף בסרטו הקצר של ניר יוסף "הוא גדול". בשנת 2023 גילם אחד משני התפקידים הראשיים בסדרת הדרמה של רשת 13 "שמיים אדומים", העוסקת בתקופת האינתיפאדה השנייה. בשנת 2024, גילם את סרן רן נשר בסרט "קרב אוויר", יחד עם דניאל ליטמן. הסרט עוסק במבצע מוקד של חיל האוויר הישראלי. שוויצר נשוי לשחקנית ניב סולטן. דודנו הוא השחקן רועי ניק. שוויצר ידוע באהדתו לקבוצות הפועל ירושלים גם בכדורסל וגם בכדורגל. מדיה וקבצים בנושא מאור שוויצר בוויקישיתוף מאור שוויצר, ברשת החברתית פייסבוק מאור שוויצר, ברשת החברתית אינסטגרם מאור שוויצר, במיזם "אישים" לתיעוד היצירה הישראלית מאור שוויצר, במסד הנתונים הקולנועיים IMDb (באנגלית) מאור שוויצר, באתר "אידיבי", מאגר הידע העברי לקולנוע ישראלי ועולמי מאור שוויצר, באתר ספר הקולנוע הישראלי ליהי אלבז, וידאו: הכירו את השחקן מאור שוויצר, באתר Xnet‏, 23 במאי 2012 יוני בינרט, מאור שוויצר: "יעל בר זוהר היא כמו אמא בשבילי", באתר ynet, 29 באוקטובר 2014 הדס בשן, ‏"הפמיניסטיות צריכות להבין שהתקדמנו, שהכל בסדר", באתר ‏מאקו‏, 24 בדצמבר 2015 גבי בר-חיים, אי בודד, באתר "ידיעות אחרונות", 3 בפברואר 2017 איתי סגל, "אומרים שאם אתה לא רוצה שיידעו שאתה מסטול, אל תיתן לראות אותך סחי. לא חושב שמגיל 14 עד 27 מישהו ראה אותי סחי", באתר "ידיעות אחרונות", 23 באוקטובר 2020 רתם איזק, ‏עכשיו מאוזן, באתר ‏מאקו‏, 21 בינואר 2021 איתי סגל, "מי אני, האיש שכבר לא מרכז המסיבה? לקח לי זמן להתאהב בעצמי מחדש", באתר "ידיעות אחרונות", 24 בדצמבר 2021 שיר זיו, משחק באש וקרח: מאור שוויצר חשוף מאי פעם, באתר ישראל היום, 28 ביוני 2023 אפרת וכטל, ‏פעם מאור שוויצר היה מחפש ריגושים. היום הוא מתרגש מהאמת של החיים, באתר ‏מאקו‏, 11 באפריל 2024 סמדר שילוני, סקס, סמים והפרעות אכילה: מאור שוויצר בראיון חושפני, באתר Xnet‏, 3 בינואר 2013 שיר זיו, משחק באש וקרח: מאור שוויצר חשוף מאי פעם, באתר ישראל היום, 28 ביוני 2023 עולה על המדים: מאור שוויצר ג'ובניק!, באתר וואלה, 8 בינואר 2015 לירון סיני, סרט ישראלי התקבל לתחרות הסטודנטים בקאן, באתר ynet, 17 באפריל 2012 "שמיים אדומים" מועמדת לפרס הסדרה הטובה ביותר, באתר חדשות 13, 8 בפברואר 2023 יפעת הללי אברהם, ‏ברגעים אלה: ניב סולטן ומאור שוויצר מתחתנים, באתר ‏מאקו‏, 25 במרץ 2022 מאור שוויצר, במיזם "אישים" לתיעוד היצירה הישראלית מאור שוויצר, "לא צריך להיכנס לפאניקה מההפסד ולא מהקורונה. הלב מחכה להגיע לארנה", באתר מיינט ירושלים, ‏6 בנובמבר 2020